# ZMOS CMYK

# Materiál na rokovanie

**Hospodárskej a sociálnej rady SR**

# dňa 24. 06. 2019

**k bodu č. 11)**

**Stanovisko ZMOS**

# k informácii o vyhodnotení plnenia Národnej stratégie zamestnanosti Slovenskej republiky do roku 2020

**Všeobecne k materiálu:**

Informácia o vyhodnotení plnenia Národnej stratégie zamestnanosti Slovenskej republiky do roku 2020 vrátane návrhu na jej aktualizáciu sa predkladá na rokovanie vlády Slovenskej republiky každoročne už od roku 2015. Ide už o piatu informáciu o odpočte zabezpečenia plnenia úloh, ktoré majú vplyv na zvýšenie zamestnanosti a zníženia miery dlhodobej nezamestnanosti. Materiál reaguje na Stratégiu Európa 2020, podľa ktorej by sa do roku 2020 mala miera zamestnanosti dostať na úroveň 72% a miera dlhodobej nezamestnanosti znížiť – dostať pod hranicu 3%.

**Pripomienky k materiálu:**

Zo strany ZMOS poukazujeme na skutočnosť, **že obce a mestá patria dlhodobo do skupiny najväčších zamestnávateľov na Slovensku.** V kontexte preloženého materiálu a v kontexte Slovenska sa obce a mestá aktívne zapájajú do výziev a projektov týkajúcich sa podpory pracovných miest a realizovania aktívnych opatrení na podporu trhu práce. Aj do budúcich rokov **je potrebné klásť dôraz na podporu a prijímanie takých opatrení, ktoré budú riešiť otázky zamestnávania dlhodobo nezamestnaných občanov, vrátane podpory sekundárnych opatrení (takými ako boli a sú podpora výstavby komunitných centier, materských a základných škôl, podpora aktivity Zdravé komunity), ale aj takých, ktoré budú urýchlene reagovať na otázky starnutia populácie Slovenska.** ZMOS disponuje výsledkami analýzy, kde len **prenesený výkon štátnej správy na úrovni miest a obcí vykonávajú zamestnanci, ktorí z 2/3 dosahujú priemerný vek 54 rokov. V mnohých oblastiach pracovného života je tiež citeľný dopad starnutia obyvateľstva Slovenskej republiky**, príkladom sú lekári a zdravotnícky personál a pod.

**Záver:**

ZMOS navrhuje, aby Hospodárska a sociálna rada SR predloženú informáciu o vyhodnotení plnenia stratégie vzala na vedomie.

 **Mgr. Branislav Tréger, PhD.**

 **predseda ZMOS**